CELEX: 62019CA0237
Language: sl
Date: 2020-04-23 00:00:00
Title: Zadeva C-237/19: Sodba Sodišča (peti senat) z dne 23. aprila 2020 (predlog za sprejetje predhodne odločbe Kúria – Madžarska) – Gömböc Kutató, Szolgáltató és Kereskedelmi Kft./Szellemi Tulajdon Nemzeti Hivatala (Predhodno odločanje – Znamke – Direktiva 2008/95/ES – Zavrnitev ali neveljavnost registracije – Tridimenzionalna znamka – Člen 3(1)(e), (ii) in (iii) – Znak, ki je sestavljen izključno iz oblike proizvoda, ki je nujna za dosego tehničnega učinka – Znak, ki je sestavljen iz oblike, ki proizvodu daje bistveno vrednost – Upoštevanje zaznavanja upoštevne javnosti)

13.7.2020   
            
            
               SL
            
            
               Uradni list Evropske unije
            
            
               C 230/12
            
         
      Sodba Sodišča (peti senat) z dne 23. aprila 2020 (predlog za sprejetje predhodne odločbe Kúria – Madžarska) – Gömböc Kutató, Szolgáltató és Kereskedelmi Kft./Szellemi Tulajdon Nemzeti Hivatala
      (Zadeva C-237/19) (1)
      
      (Predhodno odločanje - Znamke - Direktiva 2008/95/ES - Zavrnitev ali neveljavnost registracije - Tridimenzionalna znamka - Člen 3(1)(e), (ii) in (iii) - Znak, ki je sestavljen izključno iz oblike proizvoda, ki je nujna za dosego tehničnega učinka - Znak, ki je sestavljen iz oblike, ki proizvodu daje bistveno vrednost - Upoštevanje zaznavanja upoštevne javnosti)
      (2020/C 230/16)
      Jezik postopka: madžarščina
      
         Predložitveno sodišče
      
      Kúria
      
         Stranki v postopku v glavni stvari
      
      
         Tožeča stranka: Gömböc Kutató, Szolgáltató és Kereskedelmi Kft.
      
         Tožena stranka: Szellemi Tulajdon Nemzeti Hivatala
      
         Izrek
      
      
                  1.
               
               
                  Člen 3(1)(e)(ii) Direktive 2008/95/ES Evropskega parlamenta in Sveta z dne 22. oktobra 2008 o približevanju zakonodaje držav članic v zvezi z blagovnimi znamkami je treba razlagati tako, da se za namene ugotovitve, ali je znak sestavljen izključno iz oblike proizvoda, ki je nujna za dosego tehničnega učinka, ni treba omejiti na preizkus grafične predstavitve tega znaka. Za opredelitev bistvenih značilnosti zadevnega znaka je mogoče poleg te grafične predstavitve uporabiti tudi druge informacije, na primer zaznavanje upoštevne javnosti. Vendar čeprav je informacije, ki niso razvidne iz grafične predstavitve znaka, mogoče upoštevati pri ugotavljanju, ali te značilnosti ustrezajo tehnični funkciji zadevnega proizvoda, morajo te informacije izhajati iz objektivnih in zanesljivih virov in ne morejo vključevati zaznavanja upoštevne javnosti.
               
            
                  2.
               
               
                  Člen 3(1)(e)(iii) Direktive 2008/95 je treba razlagati tako, da je zaznavanje ali poznavanje proizvoda, ki ga grafično predstavlja znak, ki je sestavljen izključno iz oblike tega proizvoda, s strani upoštevne javnosti mogoče upoštevati za opredelitev bistvene značilnosti te oblike. Razlog za zavrnitev iz te določbe je mogoče uporabiti, če iz objektivnih in zanesljivih elementov izhaja, da je izbira potrošnikov za nakup zadevnega proizvoda v veliki meri odvisna od te značilnosti.
               
            
                  3.
               
               
                  Člen 3(1)(e)(iii) Direktive 2008/95 je treba razlagati tako, da se razlog za zavrnitev registracije iz te določbe ne sme sistematično uporabiti za znak, ki je sestavljen izključno iz oblike proizvoda, kadar je ta znak predmet varstva na podlagi prava modelov ali kadar je ta znak sestavljen izključno iz oblike dekoracijskega izdelka.
               
            
         (1)  UL C 187, 3.6.2019.